ಮದುವೆಯಾಗಲು ನಿರಾಕರಿಸಿದ ನಟಿ ಮಾಲ್ವಿ ಮಲ್ಹೋತ್ರಾಗೆ ಚಾಕು ಇರಿದ ಫೇಸ್ ಬುಕ್ ಸ್ನೇಹಿತ ಮುಂಬೈ : ನಟಿ ಮಾಲ್ವಿ ಮಲ್ಹೋತ್ರಾ ಮದುವೆಯಾಗಲು ನಿರಾಕರಿಸಿದ್ದರಿಂದ ಫೇಸ್ಬುಕ್ ಸ್ನೇಹಿತ ಸೋಮವಾರ ಚಾಕುವಿನಿಂದ ಇರಿದ ಘಟನೆ ನಡೆದಿದೆ. ಮುಂಬೈನ ವರ್ಸೋವಾದ ಫಿಶರೀಸ್ ಯೂನಿವರ್ಸಿಟಿ ರಸ್ತೆಯಲ್ಲಿ ಈ ಘಟನೆ ನಡೆದಿದೆ. ಮಾಲ್ವಿ ಟಿವಿ ಶೋ ಉಡಾನ್ ಮತ್ತು ಹೋಟೆಲ್ ಮಿಲನ್ ಚಿತ್ರದಲ್ಲಿ ಕೆಲಸ ಮಾಡಿದ್ದಾರೆ. ಕುಮಾರ್ ಮಹಿಪಾಲ್ ಸಿಂಗ್ ಎಂದು ಗುರುತಿಸಲ್ಪಟ್ಟ ವ್ಯಕ್ತಿ ಆಕೆಗೆ ಇರಿದು ತನ್ನ ಆಡಿ ಕಾರಿನಲ್ಲಿ ಸ್ಥಳದಿಂದ ಪರಾರಿಯಾಗಿದ್ದಾನೆ. ಆತನನ್ನು ಇನ್ನೂ ಬಂಧಿಸಿಲ್ಲ ಎಂದು ತಿಳಿದು ಬಂದಿದೆ. ದಾಳಿಕೋರನು ಚಲನಚಿತ್ರ ನಿರ್ಮಾಪಕ ಎಂದು ಹೇಳಲಾಗುತ್ತದೆ. ಅವರು 2019 ರಲ್ಲಿ ಮಾಲ್ವಿಯ ಫೇಸ್ಬುಕ್ ಸ್ನೇಹಿತರಾದರು. ನಂತರ ಅವರು ಕೆಲವು ಬಾರಿ ವೈಯಕ್ತಿಕವಾಗಿ ಭೇಟಿಯಾದರು. ಕುಮಾರ್ ಮಹಿಪಾಲ್ ಸಿಂಗ್ ವಿರುದ್ಧ ಮಾಲ್ವಿ ದೂರು ದಾಖಲಿಸಿದ್ದಾರೆ. ಮಾಲ್ವಿ ತನ್ನ ದೂರಿನಲ್ಲಿ, ಚೋರಿ ಇರ್ದ ವ್ಯಕ್ತಿಯು ಆಕೆಯನ್ನು ಮದುವೆಯಾಗಲು ಬಯಸಿದ್ದ ಎಂದು ಆರೋಪಿಸಿದ್ದಾರೆ. ಮಾಲ್ವಿ ಆತನ ಪ್ರಪೋಸಲ್ ನಿರಾಕರಿಸಿದಾಗ ಮತ್ತು ಅವರೊಂದಿಗೆ ಸಂವಹನ ಮಾಡುವುದನ್ನು ನಿಲ್ಲಿಸಿದಾಗ, ಅವರು ಈ ಕಠಿಣ ಹೆಜ್ಜೆ ಇಡಲು ನಿರ್ಧರಿಸಿದರು. ಎಫ್ಐಆರ್ ಹೇಳಿಕೆಯಲ್ಲಿ, ಮಾಲ್ವಿ ಅವರು ಅಕ್ಟೋಬರ್ 25 ರಂದು ದುಬೈನಲ್ಲಿ ನಡೆದ ಚಿತ್ರೀಕರಣದಿಂದ ಮರಳಿದ್ದಾರೆ ಎಂದು ಹೇಳಿದರು. ಸೋಮವಾರ ರಾತ್ರಿ, ಕೆಫೆ ಯಿಂದ ಹಿಂದಿರುಗುತ್ತಿದ್ದಾಗ ಆರೋಪಿತನ್ನ ಆಡಿಯಿಂದ ಕೆಳಗಿಳಿದನು, ಅವನು ಅವಳೊಂದಿಗೆ ಮಾತನಾಡಬೇಕೆಂದು ಹೇಳಿದನು. ಮಾಲ್ವಿ ಅವನೊಂದಿಗೆ ಮಾತನಾಡಲು ನಿರಾಕರಿಸಿದಾಗ, ಒಂದು ಚಾಕುವನ್ನು ತೆಗೆದುಕೊಂಡು ಅವಳ ಹೊಟ್ಟೆ, ಬಲ ಮಣಿಕಟ್ಟು ಮತ್ತು ಅವಳ ಎಡಗೈಯ ಬೆರಳಿಗೆ ಇರಿದಿದ್ದಾನೆ ಎಂದು ತಿಳಿದು ಬಂದಿದೆ. ಎಫ್ಐಆರ್ ದಾಖಲಿಸಲಾಗಿದೆ. ಮಾಲ್ವಿ ಮುಂಬೈನ ಕೋಕಿಲಾಬೆನ್ ಅಂಬಾನಿ ಆಸ್ಪತ್ರೆಯಲ್ಲಿ ಚಿಕಿತ್ಸೆ ಪಡೆಯುತ್ತಿದ್ದಾರೆ